Diari Oficial de la Generalitat Valenciana


Sumari del DOGV 10128, del 09-12-2024 (2024/12930)

RESOLUCIÓ de 12 de novembre de 2024, per la qual s'autoritza generar crèdits per al finançament relatiu al mecanisme de suport a la liquiditat de les comunitats autònomes, per import global de 215.939.371,29 euros, per l'assignació de recursos addicionals destinats a atendre desviacions de dèficit d'exercicis anteriors pendents de finançar (expedient 06.027/24 VI part).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10481

Data del DOGV
:   09-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12259

CVE
:   GDRA-U-5912-59977

Data del document
:   12-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

En el marc del que es preveu en el Reial decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic, el Consell, en la sessió de data 9 de gener de 2024, va aprovar l'acord per a sol·licitar l'adhesió al Fons de Liquiditat Autonòmica (FLA) per a l'exercici 2024 i es va comprometre a complir totes les obligacions i condicions establides a este efecte en la normativa en vigor, amb els diferents acords que s'adopten per al seu desenrotllament, amb el programa que resulte aplicable per a 2024, així com el que es preveu en qualsevol disposició que desenrotlle eixe mecanisme de finançament.

La Comissió Delegada del Govern per a Assumptes Econòmics, el passat 6 de maig va adoptar un acord pel qual s'assignen recursos addicionals destinats a atendre desviacions de dèficit d'exercicis anteriors pendents de finançar, dels quals s’assignen a la Comunitat Valenciana 9.502.304.242 euros.

Esta assignació de fons a la Comunitat Valenciana per a l'exercici 2024, en el marc del mecanisme de suport a la liquiditat de les comunitats autònomes, determina un increment en l'endeutament de la Generalitat, en els termes previstos en l'Acord de la Comissió Delegada del Govern per a Assumptes Econòmics, autoritzat segons el que es preveu en l'article 48.2.j de la vigent Llei de pressupostos, que permet atendre, d'acord amb els criteris que fixa el Programa per a l'aplicació del compartiment Fons de Liquiditat Autonòmic del Fons de Finançament a Comunitats Autònomes per a 2024, obligacions incloses en el compte de creditors per operacions pendents d'aplicar en el pressupost.

A càrrec d'este endeutament i en els termes i les condicions previstos en els articles 44 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, tenint en compte l'informe de la Viceintervenció General de Comptabilitat de data 28 d’octubre, relatiu a l'import màxim a generar amb estos ingressos, i complementàriament a les resolucions d'esta conselleria, de data 2 d'agost, dos aprovades el 24 de setembre, 14 d'octubre i 6 de novembre, per import de 856.150.507,18, 064.332.106,95, 130.156.748,67, 349.841.254,05 i 088.408.185 euros, respectivament, es considera oportuna l'aprovació d'una generació de crèdits en el pressupost d'ingressos i gastos per import de 096.684.933,29 euros.

Esta xifra es destinarà a incrementar el pressupost de gastos de la Conselleria de Sanitat, amb la distribució següent: 379.788.052,65 euros es destinaran a incrementar la dotació de la línia T0006, «Gasto farmacèutic recepta oficina de farmàcia», del capítol 4 del subprograma 41B23, Prestacions farmacèutiques; 2.499.715,65 euros es destinaran a incrementar la dotació de la línia T0007, «Ajudes pròtesis i vehicles per a persones amb discapacitat», del capítol 4 del subprograma 412B27, Prestacions externes complementàries, i 900.000 euros es destinaran a incrementar la dotació de la línia T0008, «Ajudes desplaçaments», del capítol 4 del subprograma 412B27.

A este efecte, d'acord amb el que es preveu en l'Acord de Consell de 9 de gener de 2024, que va aprovar l'acord per a sol·licitar l'adhesió al Fons de Liquiditat Autonòmica (FLA) per a l'exercici 2024 i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 9/2023, de pressupostos de la Generalitat per a l'exercici 2024, i atesa la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, de 20 de febrer), de delegació de determinades competències en òrgans d'esta conselleria,

RESOLC

*Primer*

Autoritzar un augment del pressupost d'ingressos en l'aplicació P44185986TS13276 I.91590, Préstecs llarg termini ens del sector públic, per import de 035.307.581,29 euros.

*Segon*

Autoritzar un augment del pressupost de gastos en les aplicacions i pels imports que es detallen a continuació:

|  |  |
| --- | --- |
| *Aplicació* | *Import* |
| E35315735GEH5901 412B23.4 Línia T0006 | 05.798.211,48 |
| B04854108LEJ9354 412B23.4 Línia T0006 | 85.667.876,04 |
| N88055056LOX6948 412B23.4 Línia T0006 | 58.388.628,12 |
| G01100202GE00000.412B27.4 Línia T0007 | 2.499.715,65 |
| G01100202GEV0000.412B27.4 Línia T0008 | 900.000,00 |
| Total | 430.292.723,29 |

*Tercer*

A conseqüència de l'apartat anterior, s'autoritza l’increment de les línies de transferència i subvenció de l'annex de transferències i subvencions corrents que es detallen a continuació:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| T0006 | Gasto farmacèutic recepta oficina de farmàcia | 7.780.004.604,39 | 755.715.045,64 | 8.296.916.707,03 |
| T0007 | Ajudes pròtesis i vehicles per a persones amb discapacitat | 62.417.882,61 | 2.499.715,65 | 90.223.689,26 |
| T0008 | Ajudes per a desplaçaments | 8.700.000,00 | 900.000,00 | 9.600.000,00 |

  
  

València, 12 de novembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública